paragraph_text: Priča o Bennyju Goodmanu (izvorni naziv The Benny Goodman Story) je američki film iz 1956. godine, romansirana biografija Bennyja Goodmana. Film je baziran na stvarnim događajima, ali je kronologija izmijenjena. Glavne uloge tumače Steve Allen i Donna Reed, a pojavljuju se i mnogi čuveni džez-glazbenici. Scenarist i redatelj je Valentine Davies, a producent filma je Aaron Rosenberg. Film obiluje glazbenim numerama, od kojih su mnoge džez-standardi.